Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
“Le Dihlatse tša ka”
“Le tla ba Dihlatse tša ka”
Dihlatse tša Jehofa
Dilo tše di Lego Gona
Dikgatišo tše di Lego Gona
1. Anega pego ya ka Beibeleng yeo e bontšhago tsela yeo ba bangwe ba batho ba Modimo ba iphorago ka yona. (Bona seswantšho se se lego ka mo godimo.)
2. Ke’ng seo Moshe a bego a se boletše e sa le pele, gona na mantšu a gagwe a ile a phethagala?
5, 6. Ke ka baka la’ng polelwana yeo Paulo a e dirišitšego yeo e rego “motheo o tiilego wa Modimo” e le bohlokwa, gona polelwana ye e ka ba e ile ya kgoma Timotheo bjang?
5 Ke ka baka la’ng mantšu ao Paulo a a kgethilego lengwalong le a le bohlokwa? Ke ka gobane ditemana tše ke tšona feela ka Beibeleng tšeo di bolelago ka “motheo o tiilego wa Modimo.” Beibele e diriša lentšu “motheo” go swantšhetša dilo tše di fapafapanego, go akaretša le Jerusalema ya kgonthe yeo e bego e le motsemošate wa Isiraele ya bogologolo. (Ps. 87:1, 2) Tema yeo Jesu a e kgathago morerong wa Jehofa le yona e swantšhwa le motheo. (1 Bakor. 3:11; 1 Pet. 2:6) Paulo o be a naganne ka eng ge a be a ngwala ka “motheo o tiilego wa Modimo”?
8, 9. Re ka ithuta’ng go “leswao” la seswantšhong sa Paulo?
8 Seswantšhokgopolo sa Paulo seo se begilwego go 2 Timotheo 2:19 se bolela ka motheo wo go wona go ngwadilwego molaetša, bjalo ka ge eka o kgwarilwe leswao. Mehleng ya bogologolo, batho ba be ba tlwaetše go ngwala mantšu a itšego motheong wa moago, mohlomongwe go bontšha gore moago woo o agilwe ke mang goba gore ke wa mang. Paulo e bile mongwadi wa mathomo wa Beibele wa go diriša seswantšho se. * Leswao leo le lego “[motheong] o tiilego wa Modimo” le na le dipolelwana tše pedi tša bohlokwa. Ya pele e re, “Jehofa o tseba ba gagwe,” gomme ya bobedi e re, “Yo mongwe le yo mongwe yo a bitšago leina la Jehofa a tlogele go se loke.” Se se re gopotša mantšu ao re a balago go Numeri 16:5.—Bala.
9 Re ka ithuta’ng go “leswao” leo Paulo a boletšego ka lona seswantšhong sa gagwe? Re ithuta gore go bao e lego ba Modimo, ditekanyetšo tša Jehofa le melao ya gagwe ya motheo di theilwe ditherešong tše tše pedi tša bohlokwa: (1) Jehofa o rata bao ba mmotegelago, le gore (2) Jehofa o hloile go se loke. Thuto ye e tswalana bjang le bohlanogi ka phuthegong?
Timotheo o be a ka se arošwe ke ditiro tša bao ba bego ba sekametše bohlanoging (Bona dirapa 10-12)
13 Le rena re ka matlafatšwa moyeng ke mantšu a Paulo a buduletšwego. Sa pele, ke mo go kgothatšago go tseba gore Jehofa o bona gabotse potego ya rena. Ga a fo bona seo gomme a se dire selo. Go e na le moo, Jehofa o tloga a na le taba le batho ba gagwe. Beibele e re: “Jehofa yena mahlo a gagwe a lebeletše gohle lefaseng ka moka gore a bontšhe matla a gagwe bakeng sa bao ba mmotegelago ka dipelo ka moka.” (2 Dikor. 16:9) Ka go re’alo, re ka tloga re kgodišega gore ga re itapišetše lefeela ge re hlankela Jehofa ‘ka go tšwa pelong.’—1 Tim. 1:5; 1 Bakor. 15:58.
14. Ke borapedi bja mohuta ofe bjoo Jehofa a sa bo kgotlelelego?
15. Re swanetše go phema’ng, gona ka baka la’ng?
15 Batho ba Jehofa ba bantši ba ineetše go yena ka dipelo ka moka. Go tla makatša kudu ge motho yo a itšego ka phuthegong ka boomo a thoma go hlankela Modimo ka boikaketši. Lega go le bjalo, ge e ba seo se ile sa direga mehleng ya Moshe le nakong ya phuthego ya Bokriste ya lekgolong la pele la nywaga, gona se ka direga le lehono. (2 Tim. 3:1, 5) Eupša na re swanetše go gononela Bakristegotee le rena, re belaela ge e ba ba tloga ba botegela Jehofa? Le gatee! E tla ba mo go fošagetšego go hlwa re belaela bana babo rena le dikgaetšedi ntle le lebaka. (Bala Baroma 14:10-12; 1 Bakorinthe 13:7.) Go oketša moo, go hlwa re belaela gore ba bangwe ba a botega ka phuthegong go tla gobatša rena moyeng.
17, 18. Ke ka baka la’ng re swanetše go hlankela Jehofa ka go tšwa pelong?
17 Ge re dutše re katanela go hlankela Jehofa ka go tšwa pelong, re hwetša mehola e mentši. Mopsalme o re: “Go thaba motho yoo Jehofa a sa mmalelego molato pegong ya gagwe, le yo moya wa gagwe o se nago bofora.” (Ps. 32:2) Ee, bao ba tlošago bofora ka dipelong tša bona ba thabile, le gona ba tla thaba le go feta nakong e tlago.
18 Ka nako e swanetšego, Jehofa o tla utolla bohle bao ba dirago bobe goba bao ba phelago maphelo a mabedi, a bontšha gabotse “phapano magareng ga moloki le yo kgopo le magareng ga yo a hlankelago Modimo le yo a sa mo hlankelego.” (Mal. 3:18) Ge re sa letile nako yeo, ke mo go kgothatšago go tseba gore “mahlo a Jehofa a lebeletše baloki gomme ditsebe tša gagwe di kwa ditopo tša bona.”—1 Pet. 3:12.
RE KA hlahloba bjang maikemišetšo le ditshekamelo tša dipelo tša rena? Beibele e re kgothaletša gore: “Dulang le itekola go bona ge e ba le sa le tumelong, dulang le itlhatsela seo lena ka noši le lego sona.” (2 Bakor. 13:5) Go ka ba go na le dikarolo tše itšego maphelong a rena tšeo nako le nako re swanetšego go di hlahlobišiša e le gore re kgonthišetše gore borapedi bja rena ga se bja boikaketši. Ela hloko dipotšišo tše di latelago tšeo re ka di dirišago ge re itlhahloba:
Na ge ke reta ba bangwe ke dira bjalo ka go tšwa pelong le go ba rata e le ka kgonthe?—Ps. 12:2, 3; 1 Pet. 1:22.
Na ke swara ditho tša lapa lešo ka lerato le go di naganela ge re le ka gae le ge re le gare ga batho?—Bakol. 3:18-21.
Ge e ba re hwetša gore re na le mekgwa e sa rategego, e tla ba mo gobotse gore re e tlogele pele re tsebja ka yona. Ke moka, go etša moapostola Paulo, re ka ema pele ga Modimo gomme ra re “ga se ra ka ra diriša polelo ya go gegea, goba ra ikgakantšha ka maikemišetšo a go ba le megabaru.”—1 Bathes. 2:5.
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG